राधिका आप्टे ने बताया हॉलीवुड और बॉलीवुड में अंतर, कहा- वहां किसी से पैसे मांगने नहीं पड़ते और...  
राधिका आप्टे ने हॉलीवुड को लेकर किया खुलासा
जल्द ही हॉलीवुड की फिल्मों में नजर आने वाली हैं राधिका आप्टे
फिल्म में अपने कैरेक्टर को लेकर भी राधिका आप्टे ने कही बातें
बॉलीवुड एक्ट्रेस राधिका आप्टे (Radhika Apte) फिल्मों में अपनी जबरदस्त एक्टिंग के लिए खूब जानी जाती हैं. बॉलीवुड के अलावा राधिका आप्टे (Radhika Apte) ने हॉलीवुड में भी हाथ आजमाया है और वह जल्द ही 'लिबर्टे: अ कॉल टू स्पाई; में नजर आने वाली हैं. इस प्रोजेक्ट में राधिका आप्टे (Radhika Apte) एक ब्रिटिश जासूस नूर इनायत खान का किरदार अदा करेंगी. हाल ही में राधिका आप्टे ने हॉलीवुड के इस प्रोजेक्ट को लेकर मीडिया से बातचीत कीं, जिसके दौरान उन्होंने हॉलीवुड और बॉलीवुड में अंतर को भी बयां किया.
Today at @edfilmfest #libertethemovie #noorinayatkhan @libertethemovie with #lydiapilcher @sarahmeganthomas @drstanakatic
A post shared by  Radhika (@radhikaofficial) on Jun 21, 2019 at 12:27am PDT
ऐसा पहली बार नहीं है, जब राधिका आप्टे (Radhika Apte) किसी हॉलीवुड फिल्म में नजर आने वाली हों. हालांकि, मीडिया को दिए इंटरव्यू में जब उनसे पूछा गया कि हॉलीवुड और बॉलीवुड में क्या अंतर है तो उन्होंने कहा, "लोग वहां अपने काम औैर समय को लेकर काफी पाबंद हैं. वहां आपको किसी से पैसे नहीं मांगने पड़ते और ना ही गिड़गिड़ाना पड़ता है."
इसके अलावा राधिका आप्टे (Radhika Apte) ने हॉलीवुड फिल्म लिबर्टे: अ कॉल टू स्पाई में अपने कैरेक्टर के बारे में बताया, "किसी भी कैरेक्टर की तैयारी में लगभग सभी पहलू शामिल होते हैं, जैसे विषय के बारे में जानकारी, कहानी को बड़े पैमाने पर पढ़ना, जो कहानियां आपके कैरेक्टर से जुड़ी हैं और जो आपको प्रभावित कर सकती हैं, उनके बारे में जानना और उनमें बैलेंस बनाए रखना." 
बॉलीवुड राधिका आप्टे (Radhika Apte) ने शाहिद कपूर (Shahid Kapoor) की फिल्म वाह! लाइफ हो तो ऐसी! से बॉलीवुड में एंट्री की थी. इसके बाद राधिका आप्टे ने हिंदी के अलावा तमिल, तेलुगू, मलयालम, बंगाली और मराठी फिल्मों में भी काम किया. बॉलीवुड में उनकी पैडमैन और मांझी को काफी पसंद किया गया. इसके अलावा राधिका आप्टे का जादू नेटफ्लिक्स पर भी छाया हुआ है. सैकरेड गेम्स (Sacred Games) और घोउल (Ghoul) जैसी सीरीज ने राधिका आप्टे के करियर को और भी ऊंचाई पर पहुंचा दिया है.